ddrg/super_eurlex huggingface dataset:
ET Euroopa Liidu Teataja C 133/13

Euroopa Kohtu (kaheksas koda) 9. veebruari 2012. aasta määrus (eelotsusetaotlus, mille on esitanud Landgericht Düsseldorf — Saksamaa) — Novartis AG versus Actavis Deutschland GmbH & Co KG, Actavis Ltd

(Kohtuasi C-574/11) (1)

(Kodukorra artikli 104 lõike 3 esimene lõik - Inimtervishoius kasutatavad ravimid - Täiendava kaitse tunnistus - Määrus (EÜ) nr 469/2009 - Artiklid 4 ja 5 - Üksiktoimeaine, millele on antud selline tunnistus - Kaitse ulatus - Ravim, mis sisaldab mitut toimeainet, sealhulgas ka toimeainet, millele on antud tunnistus)

2012/C 133/24

Kohtumenetluse keel: saksa

Eelotsusetaotluse esitanud kohus

Landgericht Düsseldorf

Põhikohtuasja menetluse pool

Hageja: Novartis AG

Kostjad: Actavis Deutschland GmbH & Co KG, Actavis Ltd

Ese

Eelotsusetaotlus — Landgericht Düsseldorf — Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta (ELT L 152, lk 1) artiklite 4 ja 5 tõlgendamine — Tunnistuste kohaldamisala — Kas kaitse hõlmab vaid ravimeid, mis sisaldavad üksnes kaitstud toimeainet, või ka neid ravimeid, mis sisaldavad kaitstud toimeainet kombinatsioonis mõne muu toimeainega

Resolutsioon

Euroopa Parlamendi ja nõukogu 6. mai 2009. aasta määruse (EÜ) nr 469/2009 ravimite täiendava kaitse tunnistuse kohta artikleid 4 ja 5 tuleb tõlgendada nii, et ühest toimeainest koosneva „toote” puhul, mis on kaitstud aluspatendiga ja mille omanik võis tugineda selle patendiga „tootele” antud kaitsele, et vastu vaielda sellise ravimi turustamisele, mis sisaldab seda toimeainet kombinatsioonis ühe või mitme teise toimeainega, võimaldab samale „tootele” antud täiendava kaitse tunnistus selle omanikul pärast nimetatud patendi kehtivusaja lõppemist vastu vaielda kolmanda isiku poolt seda toodet sisaldava ravimi turustamisele kasutamiseks „tootena” kui ravimina, mis oli lubatud enne selle tunnistuse kehtivusaja lõppemist.

(1) ELT C 32, 4.2.2012.
ET Euroopa Liidu Teataja C 133/13

Euroopa Kohtu (kuues koda) 9. veebruari 2012. aasta määrus (Juzgado Contencioso-Administrativo no 4 de Valladolid eelotsusetaotlus — Hispaania) — María Jesús Lorenzo Martínez versus Junta de Castilla y León, Dirección General de Recursos Humanos de la Consejería de Educación

(Kohtuasi C-556/11) (1)

(Kodukorra artikli 104 lõike 3 esimene lõik - Sotsiaalpoliitika - Direktiiv 1999/70/EÜ - Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepe tähtajalise töö kohta (klausli 4 punkt 1) - Tähtajalised töölepingud avalikus sektoris - Muu kui ülikooliharidus - Õigus saada kuue teenistusaasta lisatasu täiendõppe eest - Ajutistest teenistujatest õpetajate kõrvalejätmine - Diskrimineerimiskeelu põhimõte)

2012/C 133/23

Kohtumenetluse keel: hispaania

Eelotsusetaotluse esitanud kohus

Juzgado Contencioso-Administrativo no4 de Valladolid

Põhikohtuasja menetluse pool

Kaebuse esitaja: María Jesús Lorenzo Martínez

Vastustajad: Junta de Castilla y León, Dirección General de Recursos Humanos de la Consejería de Educación

Ese

Eelotsusetaotlus — Juzgado Contencioso — Administrativo de Valladolid — Nõukogu 28. juuni 1999 direktiivi 1999/70/EÜ, milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta (EÜT L 175, lk 43; ELT eriväljaanne 05/03, lk 368) lisa klausli 4 tõlgendamine — Diskrimineerimiskeelu põhimõte — Täiendõppe eest kuue teenistusaasta lisatasu maksmine õpetajate kaadrile — Maksmine üksnes alalistele ametnikele

Resolutsioon

Klausli 4 punkti 1 nõukogu 28. juuni 1999. aasta direktiivi 1999/70/EÜ lisas olevas raamkokkuleppes tähtajalise töö kohta, mille sõlmisid 28. juunil 1999 Euroopa Ametiühingute Konföderatsioon (ETUC), Euroopa Tööandjate Föderatsioon (UNICE) ja Euroopa Riigiosalusega Ettevõtete Keskus (CEEP) tuleb tõlgendada nii, et niisugused siseriiklikud normid, nagu on kõne all põhikohtuasjas, millega ilma objektiivse põhjenduseta antakse õigus saada kuue teenistusaasta lisatasu täiendõppe eest ainult alalistest ametnikest õpetajatele, jättes kõrvale ajutistest teenistujatest õpetajad, on sellega vastuolus, kui need kaks teenistujate kategooriat on kõnealuse lisatasuga seoses sarnases olukorras.

(1) ELT C 25, 28.1.2010.
ET Euroopa Liidu Teataja C 126/3

Euroopa Kohtu (kuues koda) 19. jaanuari 2012. aasta määrus (Rechtbank Haarlem’i — Madalmaad — eelotsusetaotlus) — DHL Danzas Air & Ocean (Madalmaad) BV versus Inspecteur van de Belastingdienst/Douane West, kantoor Hoofddrop Saturnusstraat

(Kohtuasi C-227/11) (1)

(Kodukorra artikli 104 lõige 3 - Ühine tollitariifistik - Tariifirubriik - Võrguanalüsaatorid - Klassifitseerimine - Maailma Tolliorganisatsiooni esitatud klassifitseerimise arvamuse õigusjõud)

2012/C 126/05

Kohtumenetluse keel: hollandi

Eelotsusetaotluse esitanud kohus

Rechtbank Haarlem

Põhikohtuasja menetluse pooled

Hageja: DHL Danzas Air & Ocean (Madalmaad) BV

Kostja: Inspecteur van de Belastingdienst/Douane West, kantoor Hoofddrop Saturnusstraat

Ese

Eelotsusetaotlus — Rechtbank Haarlem — Komisjoni 20. jaanuari 2005. aasta määruse (EÜ) nr 129/2005 teatavate kaupade klassifitseerimise kohta kombineeritud nomenklatuuris, ning millega muudetakse määrust (EÜ) nr 955/98 (ELT L 25, lk 37), kehtivus — Võrguanalüsaatorid

Resolutsioon

Nõukogu 23. juuli 1987. aasta määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, mida on muudetud vastavalt komisjoni 7. septembri 2004. aasta määrusega (EÜ) nr 1810/2004 ja komisjoni 27. oktoobri 2005. aasta määrusega (EÜ) nr 1719/2005, I lisas esitatud kombineeritud nomenklatuuri tuleb tõlgendada nii, et niisuguseid võrguanalüsaatoreid nagu põhikohtuasjas võib klassifitseerida vastavalt nende importimise kuupäevale määruse nr 1810/2004 redaktsioonis kombineeritud nomenklatuuri rubriigi 9030 40 90 alla või määruse nr 1719/2005 redaktsioonis kombineeritud nomenklatuuri rubriigi 9030 40 00 alla, tingimusel, et need seadmed on mõeldud elektriliste suuruste mõõtmiseks või kontrollimiseks, mida tuleb kontrollida siseriiklikul kohtul. Vastasel juhul tuleb need seadmed klassifitseerida vastavalt nende importimise kuuppäevale määruse nr 1810/2004 redaktsioonis kombineeritud nomenklatuuri rubriigi 9031 80 39 alla või määruse nr 1719/2005 redaktsioonis kombineeritud nomenklatuuri rubriigi 9031 80 38 alla.

(1) ELT C 226, 30.7.2011.
ET Euroopa Liidu Teataja C 366/19

Euroopa Kohtu (viies koda) 12. juuli 2012. aasta määrus (Rechtbank van eerste aanleg te Brussel’i (Belgia) eelotsusetaotlus) — Tate & Lyle Investments Ltd versus Belgia riik

(Kohtuasi C-384/11) (1)

(Kodukorra artikli 104 lõike 3 esimene lõik - ELTL artikkel 63 - Maksuõigusnormid - Dividendide väljamaksmine - Kinnipeetav maks - Järjestikulise maksustamise vältimine või vähendamine - Dividende saavate residentide ja mitteresidentide erinev kohtlemine)

2012/C 366/32

Kohtumenetluse keel: hollandi

Eelotsusetaotluse esitanud kohus

Rechtbank van eerste aanleg te Brussel

Põhikohtuasja pooled

Hageja: Tate & Lyle Investments Ltd

Kostja: Belgia riik

Menetluses osales: Syral Belgium NV

Ese

Eelotsusetaotlus — Rechtbank van eerste aanleg te Brussel — ELTL artikli 63 tõlgendamine — Kapitali vaba liikumise piirangud — Maksuõigus — Ettevõtte tulumaks– Dividendide maksustamine — Siseriiklik õigusnorm, mille kohaselt tuleb residendist ettevõtjate makstud dividendide ja dividendidena käsitatavate maksete pealt tasuda 10 % suurust kinnipeetavat maksu — Ainult residendist ettevõtjatele antud võimalus võtta seda maksu arvesse ettevõtte tulumaksu juures

Resolutsioon

ELTL artiklit 63 tuleb tõlgendada nii, et sellega on vastuolus selline siseriiklik õigusnorm, nagu on kõne all põhikohtuasjas, mille kohaselt maksustatakse kinnipeetava maksuga dividendid, mida residendist äriühing maksab residendist ja mitteresidendist äriühingutele, kellele kuulub dividende maksva äriühingu kapitalist vähem kui 10 %, mille soetusmaksumus ulatub siiski vähemalt 1,2 miljoni euroni, kuid millega nähakse üksnes dividende saavatele residentidele ette järjestikulise maksustamise vähendamise mehhanism. Kui liikmesriik tugineb teise liikmesriigiga sõlmitud topeltmaksustamise vältimise lepingule, on siseriikliku kohtu ülesanne tuvastada, kas seda lepingut tuleb tema menetluses olevas kohtuasjas arvesse võtta, ja vajaduse korral kontrollida, kas see leping võimaldab neutraliseerida kapitali vaba liikumise piirangute mõju.

(1) ELT C 282, 24.9.2011.
ET Euroopa Liidu Teataja C 366/20

Euroopa Kohtu 12. juuli 2012. aasta määrus — Gibraltari valitsus versus Euroopa Komisjon, Hispaania Kuningriik, Suurbritannia ja Põhja-Iiri Ühendkuningriik

(Kohtuasi C-407/11) (1)

(Apellatsioonkaebus - Direktiiv 92/43/EMÜ - Looduslike elupaikade kaitse - Vahemere biogeograafilises piirkonnas asuvate ühenduse tähtsusega alade loetelu - Hispaania poolt esitatud ala nimetusega „Estrecho Oriental”, mis hõlmab Briti Gibraltari territoriaalvett ning avamerd, loetellu lisamine - Tühistamishagi - Osaline tühistamine - Lahutamatus - Kaitseõigused)

2012/C 366/33

Kohtumenetluse keel: inglise

Pooled

Apellant: Gibraltari valitsus (esindajad: D. Vaughan, QC, ja barrister M. Llamas)

Teised menetlusosalised: Euroopa Komisjon (esindajad: D. Recchia ja K. Mifsud-Bonnici), Hispaania Kuningriik (esindajad: N. Díaz Abad ja M. Muñoz Pérez), Suurbritannia ja Põhja-Iiri Ühendkuningriik

Ese

Apellatsioonkaebus, mis on esitatud Üldkohtu (seitsmes koda) 24. mai 2011. aasta otsuse peale kohtuasjas T-176/09: Gibraltari valitsus vs. komisjon, millega Üldkohus tunnistas vastuvõetamatuks hagi, millega paluti tühistada osaliselt komisjoni 12. detsembri 2008. aasta otsus 2009/95/EÜ, millega võetakse vastavalt nõukogu direktiivile 92/43/EMÜ vastu Vahemere biogeograafilises piirkonnas asuvate ühenduse tähtsusega alade teine ajakohastatud loetelu (teatavaks tehtud numbri C(2008) 804 all), osas, millega loetellu lisatakse Hispaania poolt esitatud ala nimetusega „Estrecho Oriental” (ES6120032), mis hõlmab Briti Gibraltari territoriaalvett ning avamerd.

Resolutsioon

1. Jätta apellatsioonkaebus rahuldamata

2. Mõista kohtukulud välja Gibraltari valitsuselt.

3. Jätta Hispaania Kuningriigi kohtukulud tema enda kanda.

(1) ELT C 290, 1.10.2011.
ET Euroopa Liidu Teataja C 366/27

Euroopa Kohtu presidendi 11. juuli 2012. aasta määrus — Euroopa Komisjon versus Zhejiang Xinshiji Foods Co. Ltd, Hubei Xinshiji Foods Co. Ltd, Euroopa Liidu Nõukogu

(Kohtuasi C-195/11 P) (1)

2012/C 366/51

Kohtumenetluse keel: inglise

Euroopa Kohtu president tegi määruse kohtuasja registrist kustutamiseks.

(1) ELT C 179, 18.6.2011.
ET Euroopa Liidu Teataja C 303/5

Euroopa Kohtu (esimene koda) 5. juuli 2012. aasta määrus — Audi AG, Volkswagen AG versus Siseturu Ühtlustamise Amet (kaubamärgid ja tööstusdisainilahendused)

(Kohtuasi C-467/11 P) (1)

(Apellatsioonkaebus - Ühenduse kaubamärk - Apellatsioonkaebus, mille ese on ära langenud - Otsuse tegemise vajaduse äralangemine)

2012/C 303/09

Kohtumenetluse keel: saksa

Pooled

Hagejad: Audi AG, Volkswagen AG (esindaja: advokaat P. Kather)

Kostja: Siseturu Ühtlustamise Amet (kaubamärgid ja tööstusdisainilahendused) (esindaja: G. Schneider)

Ese

Apellatsioonkaebus, mis on esitatud Üldkohtu (kolmas koda) 6. juuli 2011. aasta selle otsuse peale kohtuasjas T-318/09: Audi ja Volkswagen vs. Siseturu Ühtlustamise Amet, millega Üldkohus jättis rahuldamata tühistamishagi Siseturu Ühtlustamise Amet (kaubamärgid ja tööstusdisainilahendused) esimese apellatsioonikoja 14. mai 2009. aasta selle otsuse R 226/2007-1 peale, mis puudutab sõnalise tähise TDI registreerimise taotlust ühenduse kaubamärgina kaupadele klassis 12 (sõidukid ja nende osad) — Nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta (ELT L 78, lk 1) artikli 7 lõike 1 punkti c ja artikli 7 lõike 3 rikkumine — Sõnalise tähise TDI eristusvõime

Resolutsioon

1. Vajadus otsustada apellatsioonkaebuse üle on ära langenud.

2. Mõista kohtukulud välja Audi AG-lt ja Volkswagen AG-lt.

(1) ELT C 347, 26.11.2011.
ET Euroopa Liidu Teataja C 303/4

Euroopa Kohtu 4. juuli 2012. aasta määrus — Région Nord-Pas-de-Calais versus Communauté d'Agglomération du Douaisis, Euroopa Komisjon

(Kohtuasi C-389/11 P) (1)

(Apellatsioonkaebus - Riigiabi - Raudteetarvikute tootmine - Otsused, millega tunnistatakse abi ühisturuga kokkusobimatuks ja nõutakse selle tagasimaksmist)

2012/C 303/06

Kohtumenetluse keel: prantsuse

Pooled

Hageja: Région Nord-Pas-de-Calais (esindajad: advokaadid M. Cliquennois ja F. Cavedon)

Teised menetlusosalised: Communauté d'Agglomération du Douaisis, Euroopa Komisjon (esindajad: C. Giolito ja B. Stromsky)

Ese

Apellatsioonkaebus Üldkohtu (kaheksas koda) 12. mai 2011. aasta otsuse peale liidetud kohtuasjades T-267/08 ja T-279/08: Région Nord-Pas-de-Calais ja Communauté d'Agglomération du Douaisis vs. komisjon, millega jäeti rahuldamata hagid, mille ese oli kõigepealt komisjoni 2. aprilli 2008. aasta selle otsuse K(2008) 1089 (lõplik) tühistamine ja hiljem komisjoni 23. juuni 2010. aasta selle otsuse K(2010) 4112 (lõplik) tühistamine, mis puudutasid riigiabi C 38/2007 (ex NN 45/2007), mis Prantsusmaa andis Arbel Fauvet Rail SA-le — Raudteetarvikute tootmine — Ühisturuga kokkusobimatu riigiabi tagasinõudmine — Kaitseõiguste ja võistlevuse põhimõtte rikkumine

Resolutsioon

1. Jätta apellatsioonkaebus rahuldamata.

2. Mõista kohtukulud välja Région Nord-Pas-de-Calais'lt.

(1) ELT C 290, 1.10.2011
ET Euroopa Liidu Teataja C 366/20

Euroopa Kohtu 27. juuni 2012. aasta määrus — Fuchshuber Agrarhandel GmbH versus Euroopa Komisjon

(Kohtuasi C-491/11 P) (1)

(Apellatsioonkaebus - Ühine põllumajanduspoliitika - Maisi ostmine Ungari sekkumisasutuselt - Ebapiisavad varud - Komisjoni kontrollikohustuse väidetav täitmata jätmine - Lepinguväline vastutus)

2012/C 366/34

Kohtumenetluse keel: saksa

Pooled

Apellant: Fuchshuber Agrarhandel GmbH (esindaja: Rechtsanwalt G. Lehner)

Teine menetlusosaline: Euroopa Komisjon (esindajad: G. von Rintelen ja D. Triantafyllou)

Ese

Apellatsioonkaebus, mis on esitatud Üldkohtu (teine koda) 21. juuli 2011. aasta määruse peale kohtuasjas T-451/10: Fuchshuber Agrarhandel vs. komisjon, millega Üldkohus jättis õigusliku aluse puudumise tõttu rahuldamata kahju hüvitamise hagi, milles palutakse hüvitada kahju, mis on apellandile väidetavalt tekkinud seetõttu, et komisjon ei kontrollinud alaliste hangete korraldamise tingimusi ühenduse turul teravilja, käesoleval juhul Ungari sekkumisasutusele kuuluva maisi edasimüügiks

Resolutsioon

1. Jätta apellatsioonkaebus rahuldamata.

2. Mõista kohtukulud välja Fuchshuber Agrarhandel GmbH-lt.

(1) ELT C 13, 14.1.2012.
1.

ELTL artiklitega 63 ja 65 on vastuolus sellised liikmesriigi õigusnormid, nagu on kõne all põhikohtuasjas, mis ei võimalda teise liikmesriigi residendist äriühingul, kellel on Portugali residendist äriühingus osalus, mis on suurem kui 10 %, kuid väiksem kui 20 %, olla vabastatud Portugali residendist äriühingu jaotatud dividendidelt kinnipeetavast maksust, ning kohaldavad seega nende dividendide suhtes majanduslikku topeltmaksustamist, samas kui juhul, kui dividende jaotatakse Portugali residendist aktsionärist äriühingutele, kellel on äriühingus sarnane osalus, on dividendide selline majanduslik topeltmaksustamine keelatud. Kui liikmesriik tugineb teise liikmesriigiga sõlmitud topeltmaksustamise vältimise konventsioonile, peab siseriiklik kohus välja selgitama, kas seda konventsiooni tuleb arvestada ning kui see nii on, siis kas see konventsioon võimaldab neutraliseerida kapitali vaba liikumise piirangu mõju.
2.

EÜ artikleid 43 ja 49 tuleb tõlgendada nii, et nendega on vastuolus see, kui ilma kontsesiioonita või politsei loata kihlveopanuste kogumise eest kohaldatakse kriminaalkaristusi isikutele, kes on seotud ettevõtjaga, kes jäeti liidu õigust rikkudes varasemast hankemenetlusest välja, isegi pärast uue hankemenetluse korraldamist, mille eesmärk oli seda liidu õiguse rikkumist parandada, kuna see uus hankemenetlus ja sellest tulenev uute kontsessioonide andmine tegelikult selle ettevõtja ebaseaduslikku väljajätmist varasemast hankemenetlusest ei parandanud.
ET Euroopa Liidu Teataja C 9/23

Euroopa Kohtu 15. oktoobri 2012. aasta määrus — Internationaler Hilfsfonds eV versus Euroopa Komisjon

(Kohtuasi C-554/11 P) (1)

(Apellatsioonkaebus - Juurdepääs dokumentidele - Lepingut LIEN 97-2011 puudutavatele dokumentidele täieliku juurdepääsu keelamine - Tühistamishagi - Uuesti läbivaatamine menetluse käigus - Eraldi tühistamishagi esitamine)

2013/C 9/37

Kohtumenetluse keel: saksa

Pooled

Apellant: Internationaler Hilfsfonds eV (esindaja: Rechtsanwalt H. Kaltenecker)

Teine menetlusosaline: Euroopa Komisjon (esindajad: P. Costa de Oliveira ja T. Scharf)

Ese

Apellatsioonkaebus Üldkohtu (neljas koda) 21 septembri 2011. aasta määruse peale kohtuasjas T-141/05 RENV: Internationaler Hilfsfonds vs. komisjon, millega Üldkohus otsustas, et ära on langenud vajadus otsustada apellandi nõuete üle, mille eesmärk oli tühistada Euroopa Komisjoni 14. veebruari 2005. aasta otsus, millega keelati tema juurdepääs lepingut LIEN 97-2011 puudutavale toimikule — Menetlusnormide rikkumine Üldkohtus — Kohtuasjade T-141/05 RENV ja T-36/10 kooskõlastatud käsitlemise puudumine — Kohtukulude kandmine ja suurus

Resolutsioon

1. Jätta apellatsioonkaebus rahuldamata.

2. Mõista kohtukulud välja Internationaler Hilfsfonds eV-lt.

(1) ELT C 25, 28.1.2012.
ET Euroopa Liidu Teataja C 9/22

Euroopa Kohtu (seitsmes koda) 4. oktoobri 2012. aasta määrus (Consiglio di Stato (Itaalia) eelotsusetaotlus) — Vivaio dei Molini Azienda Agricola Porro Savoldi ss versus Autorità per la Vigilanza sui Contratti Pubblici di lavori, servizi e forniture

(Kohtuasi C-502/11) (1)

(Ehitustööde hanked - Direktiiv 93/37/EMÜ - Artikkel 6 - Võrdse kohtlemise ja läbipaistvuse põhimõtted - Selliste õigusnormide lubatavus, mis lubavad riigihankemenetlustes osaleda üksnes ettevõtlusega tegelevatel ühingutel, keelates neis osaleda seltsingutel (società semplice) - Asutamis- ja põhikirjalised eesmärgid - Põllumajandusettevõtjad)

2013/C 9/36

Kohtumenetluse keel: itaalia

Eelotsusetaotluse esitanud kohus

Consiglio di Stato

Põhikohtuasja pooled

Apellant: Vivaio dei Molini Azienda Agricola Porro Savoldi ss

Vastustaja: Autorità per la Vigilanza sui Contratti Pubblici di lavori, servizi e forniture

Menetluses osalejad: SOA CQOP Costruttori Qualificati Opere Pubbliche SpA, Unione Provinciale Agricoltori di Brescia

Ese

Eelotsusetaotlus — Consiglio di Stato — Nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord (EÜT L 199, lk 54; ELT eriväljaanne 06/02, lk 163), artikli 6 tõlgendamine — Diskrimineerimiskeelu põhimõte — Siseriiklikud õigusnormid, mis lubavad ehitustööde riigihankemenetlustes osaleda üksnes ettevõtlusega tegelevatel ühingutel, keelates neis osaleda seltsingu (società semplice) vormis asutatud põllumajandusettevõtjatel

Resolutsioon

Liidu õigusega, eeskätt nõukogu 14. juuni 1993. aasta direktiivi 93/37/EMÜ, millega kooskõlastatakse riiklike ehitustöölepingute sõlmimise kord ja mida on muudetud komisjoni 13. septembri 2001. aasta direktiiviga 2001/178/EÜ, artikliga 6 on vastuolus sellised siseriiklikud õigusnormid, nagu on kõne all põhikohtuasjas, mis keelavad sellisel ühingul nagu seltsing, mis kujutab endast „tööettevõtjat” direktiivi 93/37 tähenduses, osaleda hankemenetluses ainuüksi selle juriidilisest vormist tulenevalt.

(1) ELT C 347, 26.11.2011.
ET Euroopa Liidu Teataja C 9/34

Euroopa Kohtu presidendi 2. oktoobri 2012. aasta määrus (First-tier Tribunal (Tax Chamber) (Ühendkuningriik) eelotsusetaotlus) — Grattan plc versus The Commissioners for Her Majesty’s Revenue & Customs

(Kohtuasi C-606/11) (1)

2013/C 9/58

Kohtumenetluse keel: inglise

Euroopa Kohtu presidendi määrusega kustutati kohtuasi registrist.

(1) ELT C 65, 3.3.2012.
ET Euroopa Liidu Teataja C 101/4

Euroopa Kohtu 27. septembri 2012. aasta määrus — Brighton Collectibles, Inc. versus Siseturu Ühtlustamise Amet (kaubamärgid ja tööstusdisainilahendused), Felmar

(Kohtuasi C-624/11) (1)

(Apellatsioonkaebus - Ühenduse kaubamärk - Määrused (EÜ) nr 40/94 ja (EÜ) nr 207/2009 - Artikli 8 lõige 4 - Ühenduse sõnamärk BRIGHTON - Vastulausemenetlus - Siseriiklike õigusnormide tõlgendamine registreerimisest keeldumise suhtelise põhjuse korral)

2013/C 101/08

Kohtumenetluse keel: prantsuse

Pooled

Apellant: Brighton Collectibles, Inc. (esindaja: advokaat J. Horn)

Teised menetlusosalised: Siseturu Ühtlustamise Amet (kaubamärgid ja tööstusdisainilahendused) (esindaja: A. Folliard-Monguiral) ja Felmar (esindaja: advokaat D. Monégier du Sorbier)

Ese

Apellatsioonkaebus Üldkohtu (teine koda) 27. septembri 2011. aasta otsuse peale kohtuasjas T-403/10: Brighton Collectibles vs. Siseturu Ühtlustamise Amet ja Felmar, millega Üldkohus jättis rahuldamata hagi Siseturu Ühtlustamise Ameti neljanda apellatsioonikoja 30. juuni 2010. aasta otsuse peale (juhtum R 408/2009-4), mis käsitles Brighton Collectibles, Inc. ja Felmari vahelist vastulausemenetlust — Nõukogu 26. veebruari 2009. aasta määruse (EÜ) nr 207/2009 ühenduse kaubamärgi kohta (ELT L 78, lk 1) artikli 8 lõige 4 — Ühenduse sõnamärk BRIGHTON — Vastulausemenetlus, mille aluseks on varasemad siseriiklikud sõna- ja kujutismärgid — Põhjenduse puudumine seoses viidatud siseriiklike õigustega

Resolutsioon

1. Jätta apellatsioonkaebus rahuldamata.

2. Mõista kohtukulud välja Brighton Collectibles Inc-lt.

(1) ELT C 133, 5.5.2012
ET Euroopa Liidu Teataja C 101/3

Euroopa Kohtu (kuues koda) 19. septembri 2012. aasta määrus (Tribunal de première instance de Bruxelles — Belgia eelotsusetaotlus) — Daniel Levy, Carine Sebbag versus État belge

(Kohtuasi C-540/11) (1)

(Kapitali vaba liikumine - Otsene maksustamine - Dividendide maksustamine - Topeltmaksustamise vältimise kahepoolne leping - Ühe liikmesriigi poolt, kes on üks kahest, oma siseriiklike õigusnormide hilisem muutmine, mille kohaselt kehtestatakse uuesti topeltmaksustamine - Liikmesriikide kohustused EÜ artiklite 10 ja 293 alusel)

2013/C 101/05

Kohtumenetluse keel: prantsuse

Eelotsusetaotluse esitanud kohus

Tribunal de première instance de Bruxelles

Põhikohtuasja menetluse pool

Hagejad: Daniel Levy, Carine Sebbag

Kostja: État belge

Ese

Eelotsusetaotlus — Tribunal de première instance de Bruxelles — EÜ artikli 10, artikli 57 lõike 2 ja artikli 293 tõlgendamine — Sellise siseriikliku õigusnormi lubatavus, mis lubab topeltmaksustamist, hoolimata sellest, et olemas on topeltmaksustamise vältimise leping — Enne lepingu sõlmimist kehtinud õigusnormide muutmine — Omandatud õiguse rikkumine — Kapitali vaba liikumise piirang

Resolutsioon

Kuna ühenduse õigusega, selle põhikohtuasjas kõne all olevate asjaolude asetleidmise ajal kohaldatavas redaktsioonis, ei ole kehtestatud üldisi kriteeriume, mille alusel jagada liikmesriikide vahel pädevus Euroopa Ühenduse sisese topeltmaksustamise kaotamisel, siis tuleb EÜ artiklit 56, koostoimes EÜ artiklitega 10 ja 293, tõlgendada nii, et sellega ei ole vastuolus selline olukord, kus liikmesriik, kes on sõlminud topeltmaksustamise vältimise kahepoolse lepingu, kehtestab meetmed, mille eesmärk on sellekohane maksustamine dividendide puhul kaotada, tunnistab seejärel need meetmed kehtetuks õigusaktiga, mille eesmärk on topeltmaksustamine taaskehtestada.

(1) ELT C 25, 28.1.2012